Oficiālais Vēstnesis L 200 , 26/07/1988 Lpp. 0010 - 0012

Speciālizdevums somu valodā: Nodaļa 2 Sējums 6 Lpp. 0167

Speciālizdevums zviedru valodā: Nodaļa 2 Sējums 6 Lpp. 0167



Komisijas Regula (EEK) Nr. 2275/88 (1988. gada 25. jūlijs) par dažu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes Regulu (EEK) Nr. 2658/87 [1] par tarifu un statistikas nomenklatūru un par kopējo muitas tarifu, kurā jaunākie grozījumi izdarīti ar Regulu (EEK) Nr. 1858/88 [2], un jo īpaši tās 9. pantu, tā kā, lai nodrošinātu minētās regulas pielikumā pievienotās kombinētās nomenklatūras vienādu piemērošanu, jāparedz pasākumi attiecībā uz šīs regulas pielikumā minēto preču klasifikāciju; tā kā Regulā (EEK) Nr. 2658/87 paredzēti kombinētās nomenklatūras interpretācijas vispārīgie noteikumi un šie noteikumi piemērojami arī jebkurai citai nomenklatūrai, kas pilnīgi vai daļēji uz to pamatojas vai kas tai pievieno papildu apakšiedaļas, un kas ieviesta ar īpašiem Kopienas noteikumiem, lai piemērotu tarifus un citus pasākumus, kuri attiecas uz preču tirdzniecību; tā kā atbilstīgi minētajiem vispārīgiem noteikumiem preces, kas raksturotas šīs regulas pielikuma tabulas 1. ailē, jāklasificē saskaņā ar attiecīgiem KN kodiem, kas norādīti 2. ailē, pamatojumu sniedzot 3. ailē; tā kā Nomenklatūras komiteja nav sniegusi atzinumu tās priekšsēdētāja noteiktajā termiņā, IR PIEŅĒMUSI ŠO REGULU. 1. pants Preces, kas raksturotas pielikuma tabulas 1. ailē, kombinētajā nomenklatūrā klasificē ar attiecīgiem KN kodiem, kas norādīti minētās tabulas 2. ailē. 2. pants Šī regula stājas spēkā divdesmit pirmajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1988. gada 25. jūlijā Komisijas vārdā — priekšsēdētāja vietnieks Cockfield [1] OV L 256, 7.9.1987., 1. lpp. [2] OV L 166, 1.7.1988., 10. lpp. -------------------------------------------------- PIELIKUMS Preču apraksts | Klasifikācija (KN kods) | Pamatojums | (1) | (2) | (3) | 1.Nelobīti Zizania aquatica ("savvaļas rīsu") graudi brūnā krāsā, atgādina priežu skujas. | 10089090 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, kā arī KN kodu 1008 un 10089090 aprakstu. Produktam ir atdalīts ārējais zaļais slānis, bet melnais augļapvalks atstāts. Produktu tādēļ nevar klasificēt kā KN kodā 11042910 ietvertus lobītos graudus. | 2.Neaktīvu vienšūnas aļģu (Spirulina vai Chlorella) pulveris, sagatavots arī tablešu vai kapsulu formā izmantošanai pārtikā. | 21022090 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, kā arī KN kodu 2102, 210220 un 21022090 aprakstu. Skat. arī HS paskaidrojumu attiecībā uz pozīciju 2102 B punktu. Preču noformējuma veids neietekmē to klasifikāciju. | 3.Piena produkts no vājpiena pulvera, kas satur 50 — 100 miljonus dzīvu jogurta baktēriju (Streptococcus thermophilus un Lactobacillus bulgaricus) vienā gramā, ar tauku saturu līdz 3 %. | 04031011 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, kā arī KN kodu 0403, 040310 un 04031011 aprakstu. Produkta pamatsastāvu veido KN kodā 0403 ietverts piena produkts, nevis KN kodā 3002 ietverta mikrobioloģiska kultūra. | 4.Kviešu miltu sausās turboseparācijas ceļā iegūts produkts ar šādu analītisko raksturojumu (pēc sausnas svara):cietes saturs: 83 % pēc modificētās Eversa polarimetriskās metodes,pelnu saturs: 0,4 %,olbaltumvielu saturs: aptuveni 4,5 %. | 11010000 | Klasifikācija noteikta, ievērojot kombinētās nomenklatūras interpretācijas 1. vispārīgo noteikumu un KN koda 11010000 aprakstu, kā arī 11. nodaļas 2. piezīmi. Šim produktam ir kviešu miltu īpašības. Lai gan bagātināts ar cieti un ar pazeminātu olbaltumvielu saturu, produkts neatbilst analītiskajiem kritērijiem, lai to klasificētu kā kviešu cieti atbilstoši KN kodam 110811. | 5.Famotidīns (INN). | 29341000 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, kā arī KN kodu 2934 un 29341000 aprakstu. Savienojums nav pozīcijas 29.35 sulfamīds, tāpēc ka SO2NH2 grupas sēra atoms nav tieši piesaistīts oglekļa atomam. Struktūra ietver nekondensētu tiazola gredzenu. | 6.Preparāts, ko izmanto kā izejvielu kosmētikas ražošanā, ar šādu sastāvu:dzīvnieku placentas ekstrakti aptuveni 10 % no svara,kukurūzas dīgļu eļļa aptuveni 90 % no svara. | 38239099 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, kā arī KN kodu 3823 un 38239099 aprakstu. Produktu nevar uzskatīt par KN kodam 3504 atbilstošu olbaltumvielu. Uz to attiecas KN koda 3823 formulējuma otrā daļa. Tas ir starpprodukts, kuram vēl nav kosmētiska preparāta īpašību. | 7.Preparāts, ko izmanto kā izejvielu kosmētikas ražošanā, ar šādu sastāvu:kolagēns aptuveni 3 % no svara,glicerīns aptuveni 44 % no svara,ūdens aptuveni 53 % no svara. | 38239099 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, kā arī KN kodu 3823 un 38239099 aprakstu. Produktu nevar uzskatīt par KN kodam 3504 atbilstošu olbaltumvielu. Uz to attiecas KN koda 3823 formulējuma otrā daļa. Tas ir starpprodukts, kuram vēl nav kosmētiska preparāta īpašību. | 8.Preparāts, ko izmanto kā izejvielu kosmētikas ražošanā, ar šādu sastāvu:elastīns aptuveni 5 % no svara,propān-1, 2 diols aptuveni 45 % no svara,ūdens aptuveni 50 % no svara. | 38239099 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, kā arī KN kodu 3823 un 38239099 aprakstu. Produktu nevar uzskatīt par KN kodam 3504 atbilstošu olbaltumvielu. Uz to attiecas KN koda 3823 formulējuma otrā daļa. Tas ir starpprodukts, kuram vēl nav kosmētiska preparāta īpašību. | 9.Mehāniska iekārta video ieraksta vai reproducēšanas aparatūrai, kuru ietver KN kods 8521, aprīkota ar ierakstīšanas un reproducēšanas galviņām (Mecadeck). | 85211039 | Klasifikācija noteikta, ievērojot kombinētās nomenklatūras interpretācijas 1., 2.a un 6. vispārīgo noteikumu, kā arī KN kodu 8521, 852110 un 85211039 aprakstu. Šai mehāniskajai iekārtai ir video ieraksta vai reproducēšanas aparatūras būtiskās īpašības. | 10.Nepārtrauktas liešanas procesā iegūti plakani neleģēta tērauda ražojumi, kuru izmēri ir 1700 mm x 6000 mm x 70 mm, ar apvīlētām malām. | 7208 | Klasifikācija noteikta, ievērojot kombinētās nomenklatūras interpretācijas 1. vispārīgo noteikumu un KN koda 7208 aprakstu. Izstrādājuma izmēri nav radušies parastās velmēšanas rezultātā un tādēļ izstrādājumu uzskata nevis par pusfabrikātu (plātni), uz kuru attiecas KN kods 7207, bet gan par plakanu velmējumu (plāksni), uz kuru attiecas KN kods 7208. | 11.Nepārtrauktas liešanas procesā iegūti plakani neleģēta tērauda ražojumi, kuru izmēri ir 2520 mm x 4400 mm x 90 mm, ar apcirstām malām. | 7208 | Klasifikācija noteikta, ievērojot kombinētās nomenklatūras interpretācijas 1. vispārīgo noteikumu un KN koda 7208 aprakstu. Izstrādājuma izmēri nav radušies parastās velmēšanas rezultātā un tādēļ izstrādājumu uzskata nevis par pusfabrikātu (plātni), uz kuru attiecas KN kods 7207, bet gan par plakanu velmējumu (plāksni), uz kuru attiecas KN kods7208. | --------------------------------------------------